ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์ ประจำวันที่ 31 ม.ค.60
31 ม.ค. 2560

สรุปภาวะตลาดภาคเช้า : ปรับลง – SET เปิดกระโดดลง 4 จุด หลังจากนั้นไหลลงต่อ ด้วย Sentiment เชิงลบจากตลาดยุโรป และสหรัฐ เมื่อคืน ซึ่งปรับตัวลง หลังกังวลนโยบายของทรัมป์ ซึ่งห้ามชาวมุสลิม 7 สัญชาติเข้าสหรัฐ อาจนำมาซึ่งความขัดแย้งระหว่างประเทศ ส่งต่อมาสู่ตลาดภูมิภาคเช้านี้ให้เคลื่อนไหวในแดนลบ ซึ่งรวมถึง SET มาปิดตลาดที่ระดับ 1580.29 จุด -10.27 จุด หรือ -0.7% ด้วยมูลค่าซื้อขายเบาบางที่ระดับ 2.4 หมื่นลบ. กลุ่มหลักกดดันตลาด โดยพลังงาน แบงก์ และ ICT ปิดลบ -1.6%, -0.9% และ -0.9% ตามลำดับ ด้านตลาดภูมิภาคอยู่ในแดนลบ
กลยุทธ์ที่แนะนำ
ช่วงบ่าย: มีโอกาสดีดขึ้นสลับ หลังลงมาที่แนวรับ 1580 จุด อย่างไรก็ตาม หากไม่ผ่านแนวต้านระยะสั้น 1585-1590 จุด เป็นสัญญาณไม่ดี ถึงโอกาสในการปรับลงได้ต่อ เพื่อไปหาแนวรับถัดไปที่ 1570 จุด ซึ่งเราใช้เป็นจุดติดตามในภาพรวม หากต่ำกว่านี้ คาด SET จะเริ่มเปลี่ยนทิศทางเป็นขาลง กลยุทธ์ แบ่งขายลดพอร์ต ส่วนกรณีพอร์ตเบาแล้ว จะเข้าตลาดช่วงนี้ ควรเน้นเพียงการซื้อขายเก็งกำไรระยะสั้น โดยมีจุดถอยขายลดพอร์ต หาก SET ต่ำกว่า 1570 จุด ทั้งนี้ หุ้นแนะนำตามสัญญาณเทคนิค ได้แก่ NYT (รับ 14.70 ต้าน 16.00 Cut 14.10)